புரோப்பாக்குளோர்

புரோப்பாக்குளோர் (Propachlor)  என்பது C11H14ClNO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 2-குளோரோ-என்-ஐசோபுரோப்பைலசிட்டனிலைடு என்ற பெயராலும் இச்சேர்மம் அழைக்காப்படுகிறது.  அமெரிக்க வேளாண் வேதியியல் நிறுவனமான மான்சாண்டோவால் முதன் முதலில் ஒரு களைக்கொல்லியாக இது விற்பனை செய்யப்பட்டது. புரோப்பாக்குளோர் 1965 ஆம் ஆண்டில் அமெரிக்காவில் பயன்படுத்துவதற்காக  பதிவு செய்யப்பட்ட ஒரு சேர்மமாகும். 

பொவேசி எனப்படும் ஒருவித்திலைத் தாவர புல்லினங்களிலும் சில அகன்ற இலை களைகளிலும்  புரோப்பாகுளோர் நன்கு செயல்படுகிறது. இங்கிலாந்தில் மர்பி கவர்சீல்டு என்ற பெயரில் முளைத்தல் தடுப்பானாக விற்கப்பட்டது.

1987 மற்றும் 1996 ஆம் ஆண்டுகளுக்கிடையில் புரோப்பாகுளோரினின்  மூலப்பொருள்கள் சுமார் 2.1 மில்லியன் பவுண்டுகள் அமெரிக்காவில் பயன்படுத்தப்பட்டன.  சுமார் 75% சோளப் பயிர்களுக்கும் 24% மக்காச்சோளத்திற்குமாக இக்களைக் கொல்லி பயன்படுத்தப்பட்டது.  

மான்சாண்டோ நிறுவனம் 1998 ஆம் ஆண்டில்  தானாக முன்வந்து அதன் உற்பத்தியை நிறுத்தியது.  புரோப்பாக்குளோர் தற்போது அமெரிக்க . சுற்றுச்சூழல் பாதுகாப்பு அமைப்பு வெளியிட்டுள்ள நச்சு வெளியீட்டு சரக்குகளில் ஒன்றாக இது பட்டியலிடப்பட்டுள்ளது.  2008 ஆம் ஆண்டு நிலத்தடி நீரில் இதன் வளர்சிதை மாற்ற விளைபொருள்கள் இருப்பதைக் காரணம் காட்டி ஐரோப்பிய ஆணையம் 2009 ஆம் ஆண்டு வரை இதன் பயன்பாடுகளை திரும்பப் பெறுவதாக தன் முடிவை வெளியிட்டது.  2001 ஆம் ஆண்டில் கலிபோர்னியாவின் புற்றுநோய் காரணிகள் முன்மொழிவு பட்டியல் 65 இல் புரோப்பாக்குளோர் சேர்க்கப்பட்டது.

தற்போதைய தயாரிப்பாளர்கள் 
இசுரேலை தலைமையிடமாகக் கொண்ட அதாமா வேளான் நிறுவனமும் சீனாவின் செஞ்சென் கின்பெங்கு பூச்சிக்கொல்லி நிறுவனமும் தற்போது புரோப்பாக்குளோர் சேர்மத்தை தயாரித்து வருகின்றன.

மேற்கோள்கள் 

களைக்கொல்லிகள்
அசிட்டனிலைடுகள்
கரிமகுளோரைடுகள்
ஐசோபுரோப்பைல் சேர்மங்கள்